Global Pension Plan

Global Pension Plan (GPP) var et pyramidelignende svindelforetak av typen Reverse Pension Plan etablert i 2005.

Selskapet ga løfter om stor avkastning på investerte midler, samtidig som informasjon om eierskap og medlemmer ble holdt godt skjult. Nye deltakere ble forespeilet å kunne investere 30 til 40 Euro, og når selskapet hadde lyktes i å få inn  deltakere, skulle hver deltaker få utbetalt  Euro. I tillegg skulle man få utbetalt  Euro for hver nye deltaker man hadde vervet. Alle deltakere måtte oppgi hjemmeadresse, signatur og kopi av sitt pass, noe både svensk og finsk politi advarte mot. Forklaringen på hvordan de enorme gevinstene skulle genereres ble forklart å komme fra en velstående investor som ikke ble navngitt.

Allerede i 2007 ble norske forbrukere advart av Kredittilsynet om at GPP ikke hadde tillatelse til å selge pensjoner eller forsikringer i Norge. Selskapet stod også på Kredittilsynets liste over selskaper det ble advart mot.874 selskap du bør passe deg for  NA24 Lignende advarsler ble utstedt i Østerrike, Sverige og Slovenia. I den amerikanske delstaten Iowa ble det utstedt ordre om stans av virksomheten fordi selskapet ikke hadde de nødvendige tillatelser til å selge pensjonsforsikringer.

Virksomheten ble tilsynelatende lagt ned ved utgangen av 2009, og det var uklart hvor mange personer som hadde blitt vervet og hvor mye kapital som ble innskutt. Ingen av deltakerne fikk noen gang ut sin forespeilede gevinst.

Ettersom mye av virksomheten så ut til å bli organisert fra Finland ble det tidlig spekulert i om selskapet hadde finsk opphav.Många offer för pensionsförsäkringsbedrägeri  YLE I 2010 tok finsk politi ut siktelse mot 10 personer tilknyttet GPP, der den hovedmistenkte fikk frosset  Euro som ble antatt å være gevinst fra bedrageriet. Saken viste seg imidlertid å være svært vanskelig å etterforske ettersom pengene var blitt overført til karibiske skatteparadiser, og saken endte med betinget fengselsstraff og inndragning av  Euro.

 Referanser 

 Eksterne lenker 
 Global Pension Plan – Is it a Scam? Biz Opps UK

Kategori:Pyramidespill
Kategori:Etableringer i 2005